Ernesto Lariosa

Si Ernesto Degumbis Lariosa, natawo sa  tuig 1944 sa Panadtaran,San Fernando, Sugbo usa ka premyadong magsusulat sa pinulongang Bisaya.

Siya nakahuman sa Kursong abugasiya niadtong 1985.

Kay magbabalak usab, damgo niya nga makatampo aron ang Sugbuanong pamalak matikad ug molambo ikaindig sa pamalak sa kalibutan. Ang iyang gumaran mao nga kinahanglan ang pamalak Sugbuanon motubo sa dugokan, unod, porma ug panlantaw.

Karera sa panulat
Sa tuig 1991 nadaog niya ang grant sa pamalak nga Sugbuanon gikan sa Sentrong Kultural sa Pilipinas. Dinhi iyang gipaila ang 4-s nga pamalak Sugbuanon sama sa social sense, sound ug story. Ang lengguwahe yano, naglikay sa hugot nga metapora-- mga pinulongan sa pinuy-anan ug kadalanan.

Sa 1993 nadaog usab niya ang laing grant sa CCP apan sa lahi nga matang sa panulat, ang gumalaysay Mga Habo-habo Sa Sapa-sapa. Sa maong gumalaysay, gipangisgan niya paghukngay ang pamalak Sugbuanon gikan ni Vicente Ranudo hangtod sa kontemporaryo sa pagsulat niya sa maong gumalaysay. Gipakita niya sa maong obra ang hiyas sa iyang pagka kritiko.

Sa iyang pagka magbabalak, nahitipon siya sa symbolist, dayon sa imagist group. Usa siya sa nag-unang protagonista sa gibantog kanhing ALBICALARIVI Poetry Group ug usa sa tinamod nga mga haligi sa BATHALAD-Sugbo diin nahimo siyang pamuno  (kinaunhan) sa duha ka mga higayon (1989-1990 ug 1996-1998).

Mga pasidungog
Sa iyang pagka magbabalak ug magsusulat, nadaog niya kining mosunod nga mga ganti:
 Unang Ganti, Balak     (Mga Hagawhaw)Bangga sa Balak sa Lubas sa Dagang Bisaya ([LUDABI), Literary Awards, 1975
 Unang Ganti, sugilanon (Bugti) Carlos Palanca Memorial Awards for Literature|,1997
 Unang Ganti, sugilanon (Kon Di Na Manugpa Ang Mga Langgam) Dagang Foundation Inc, Literary Awards, 2003
 Unang Ganti, sugilanon (Kon Matumba ang Karaang Akasiya) Bathalan-ong Halad sa Dagang (BATHALAD) Literary Awards , 2005
 Unang Ganti, artikulo sa(Budyong sa Modernong Pamalak) LUDABI), 1981
 Unang Ganti, gumalaysay (Ang Duyan) BATHALAD, 1993 
 Unang Ganti, gumalaysay (Binhi) Dagang Foundation Incorporated, 2005
 Unang Ganti, Balak (Hayhayan) BATHALAD, 2005
 Unang Ganti, Usa ka Akto nga Dula (Kamatayon sa mga Agila) BATHALAD), 2005
 Unang Ganti, Balak (Sunog sa Dalan X) Cultural Center of the Philippines), 1991 Grant
 Unang Ganti, panghukngay nga gumalaysay (critical essay) Cultural Center of the Philippines, 1993
 Unang Ganti, Balak (Dihang Gigakos Mo ang mga Balod) Pungpong sa mga Balak (10), BATHALAD, 2006

 Unang Ganti, Balak(Bukog sa Iyang Tutonlan ) SunStar Cebu Literary Awards, 1994
 Unang Ganti, Balak (Nganong May Tunok ang Rosas) Knights of Columbus District Literary Contest) Extemporaneous,1988
 Ikaduhang Ganti, sugilanon (Dabong) BATHALAD, 1992
 Ikaduhang Ganti, Balak (Karaang Pako) Dagang Foundation Inc. Literary Awards), 2004
 Ikaduhang Ganti, (Tunga sa Pako sa Paglupad--pungpong sa mga balak) Gawad Komisyon Literary Awards, 2006
 Ikaduhang Ganti, Balak (Sa Landong sa Adlaw Yarukon Kong Alak Awiton Kong Himno) Cebu Arts Foundation, Inc.]]), 1983
 Ikaduhang Ganti, gumalaysay (Kahilom) BATHALAD, 2004
 Ikatulong Ganti, sugilanon (Hingigo) Dagang Foundation Inc. Literary Awards), 2005
 Ikatulong Ganti, sugilanon (Baybayon ni Simon) Carlos Palanca Memorial Awards for Literature, 1998
 Ikatulong Ganti, sugilanon (Sakdapanay) Carlos Palanca Memorial Awards for Literature, 2002
 Ikatulong Ganti, Balak (Ang Akong Abaga) Dagang Foundation, Inc. Literary Awards), 1992
 Ikatulong Ganti, Artikulo ( Ang Nagkadugong Kasaysayan) SunStar Awards, 1991
 Hawanan sa Kabantog (Hall of Fame), tungod sa pagdaog og unom ka unang ganti sa bangga sa balak dinhi sa Sugbo, 2006
 Nakadawat sa "Gawad Pambansang Alagad ni Balagtas" sa Pamalak ug Panugilanon (Lifetime Achievement Award) UMPIL, 2003
 Ikaduha nga giproklamar nga "Writer of the Year" (BATHALAD), 1993;2006 
 Best Columnist in Cebuano. Cebu Archdiocesan Mass Media Awards, 2011
 Best Columnist in Cebuano, Cebu Archdiocesan Mass Media Awards, 2013
Gintong Butil Award Winner "Best Newsletter Editor" (National Food Authority), 1978
Nahimo siyang Panelist sa Cornelio Faigao Memorial Writers' Workshop 1994; UP Cebu Writing Seminar 2002; UP Writing Clinic
Lamiraw Writers' Workshop,National Commission for Culture & the Arts-Calbayog City, 2006
Gipasidunggan isip "Outstanding Alumnos" sa natad sa Journalismo ug Literatura (Southwestern University), 2004

*  National Literary Awardee (Taboan), National Commission for Culture & the Arts, Philippine Literary Festival, Dumaguete City, 2010

*  Best Columnist in Cebuano (Finalist) Globe Mass Media Awards, 2014

Nakapamantala usab siyag mga balak nga Iningles sa Phil. Free Press, Graphic, Womens Journal, Sands & Corrals & Sunstar Weekend.. Nahimong national awardee sa Focus Philippines (awarded by Pres. Marcos) sa 1975; nahimong writing fellow sa National Summer Writer's Workshop sa Unibersidad sa Silliman sa tuig 1972 ubos sa pagdumala sa magtiayong mga magsusulat: Dr. Edilberto  ug Dr. Edith Tiempo ug  National fellow for Regional Literature, UP Dilliman-Likhaan.

Iyang nasuwat ang "Kalisob" unang balak epiko sa pinulongang Cebuano sa gitas-on nga 2,500 ka mga tudling kun linya ubos sa (UP Fellowship Program) sa tuig 2004-anaa na karon sa 3rd volume. Kasamtangang nagsuwat sa kasaysayan sa mga lungsod sa San Fernando ug Carmen ubos sa (Province History Project) ug (University of San Carlos). Kolumnista siya sa SunStar Superbalita sa napulog walo (18) na ka mga tuig.  Retirado siyang tigpamaba, hepe sa Licensing Division sa National Food Authority (NFA), Central Visayas ug language consultant sa SunStar Superbalita (nasuwat ang Cebuano Style Book), 1995-2005.